cyanic-selkie/wikianc huggingface dataset:
আব্রাহাম বার্গ
ইব্রাহাম "অ্যাভ্রুম" বার্গ (אברהם בורג, জন্ম ১৯শে জানুয়ারি ১৯৯৫) একজন ইসরায়েলি লেখক, রাজনীতিবিদ ও ব্যবসায়ী। তিনি ছিলেন কনেসেট এর সদস্য, ইহুদি এজেন্সি ফর ইসরায়েলের চেয়ারম্যান, কনেসেট স্পিকার এবং ইসরায়েলের অন্তর্বর্তী রাষ্ট্রপতি। তিনি ১৯৪৮ সালে স্বাধীনতার পর ইসরায়েলি ভূখণ্ডে জন্মগ্রহণকারী কনেসেটের প্রথম স্পিকার ছিলেন। যখন তিনি নেসেটের সদস্য ছিলেন, তখন লেবার পার্টির একজন সদস্য ছিলেন, আব্রাহাম ২০১৫ সালের জানুয়ারি মাসে ঘোষণা করেছিলেন যে তিনি হাদাশে যোগ দিয়েছেন।
ইভা মারি
নাটালি মারি কয়েল (জন্ম: সেপ্টেম্বর ১৯, ১৯৮৪), অধিক পরিচিত নাটালি ইভা মারি নামে, হলেন একজন মার্কিন অভিনেত্রী, ফিটনেস মডেল এবং পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে ইভা মারি নামে কুস্তি করেন।
আব্রাহাম বার্গ
জীবনের প্রথমার্ধ
আব্রাহাম জেরুজালেমের রেহাবিয়ায় জন্মগ্রহণ করেছিলেন এবং বেড়ে ওঠেন। তার বাবা ডঃ ইয়োসেফ বার্গ একজন জার্মান বংশোদ্ভূত ইসরায়েলি রাজনীতিবিদ ছিলেন ও জাতীয় ধর্মীয় দলের দীর্ঘকালীন সরকারি মন্ত্রী। তার মা রিভকা হেব্রনে জন্মগ্রহণ করেছিলেন এবং ১৯২৯ সালের হেব্রন হত্যাকাণ্ডের পরে বেঁচে ছিলেন।
ইভা মারি
২০১৩ সালে, ইভা ডাব্লিউডাব্লিউইর সাথে সংযুক্ত হন এবং ডাব্লিউডাব্লিউই পারফরমেন্স সেন্টারে প্রশিক্ষণ লাভ করেন। ২০১৩ সালের জুলাইয়ে, তিনি ডাব্লিউডাব্লিউইতে অভিষেক করেন। ঐ মাসেই তিনি দ্য বেলা টুইন্সের ম্যানেজার হিসেবে নিযুক্ত হন এবং টোটাল ডিভাস নামক টেলিভিশন অনুষ্ঠানে অভিনয় করেন।
২০১৫ সালের মধ্যভাগে, ইভা ডাব্লিউডাব্লিউই এনএক্সটির নারী বিভাগের হয়ে কুস্তি করেন। ২০১৬ সালের এপ্রিলে, ইভা পুনরায় প্রধান রোস্টারে চলে আসেন। সে সময় তিনি আনুষ্ঠানিকভাবে ডাব্লিউডাব্লিউই স্ম্যাকডাউনের সদস্য হন।
আব্রাহাম বার্গ
জীবনের প্রথমার্ধ
আব্রাহাম ইসরায়েল প্রতিরক্ষা বাহিনীতে প্যারাট্রুপার্স ব্রিগেডে লেফটেন্যান্ট পদমর্যাদার একজন প্লাটুন কমান্ডার হিসাবে কাজ করেন। তিনি জেরুজালেমের হিব্রু বিশ্ববিদ্যালয় থেকে সামাজিক বিজ্ঞানে স্নাতক হন।
আব্রাহাম ইয়েলকে বিবাহ করেন এবং তাদের ছয় সন্তান রয়েছে। তিনি জেরুজালেমের উপকণ্ঠে নাতাফ নামে একটি গ্রামীণ সম্প্রদায়ের বাসিন্দা।
রাজনৈতিক পেশা
আব্রাহাম বামপন্থী সংগঠন এবং পিস নাও আন্দোলনের একজন কর্মী ছিলেন। তিনি ১৯৮৩ সালের ফেব্রুয়ারিতে জেরুজালেমে পিস নাও বিক্ষোভে গ্রেনেড হামলায় আহত হন, এই ঘটনাতে এমিল গ্রুনজউইগ নিহত হন। তিনি ১৯৮৫ প্রধানমন্ত্রী শিমোন পেরেসের প্রবাসী বিষয়ক উপদেষ্টা হিসাবে কাজ করেছিলেন। আব্রাহাম ১৯৮৮ সালে এলাইনমেন্টের সদস্য হিসাবে কনেসেটে নির্বাচিত হন।
তিনি ১৯৯৫ সালে ইহুদি এজেন্সি ও বিশ্ব জায়নিস্ট সংস্থার চেয়ারম্যান নিযুক্ত হন এবং কনেসেট থেকে পদত্যাগ করেন। ইহুদি এজেন্সির প্রধান হিসেবে, তিনি হলোকাস্টের সময় হারিয়ে যাওয়া ইহুদি সম্পত্তি পুনরুদ্ধারে এবং প্রায় অর্ধ মিলিয়ন ইহুদি নাগরিকদের কমনওয়েলথ অব ইন্ডিপেন্ডেন্ট স্টেটস (সাবেক সোভিয়েত ইউনিয়ন) থেকে ইসরায়েলে স্থানান্তর করার জন্য কাজ করেছিলেন। ইহুদি এজেন্সির চেয়ারম্যান হিসেবে তার মেয়াদ শেষে, আব্রাহাম ১০ বছর ধরে এজেন্সি কর্তৃক প্রদত্ত একটি গাড়ি ও গাড়ি চালক ব্যবহার করতে থাকে। যখন এই সুবিধা প্রত্যাহার করা হয়েছিল, তখন তিনি এই সুবিধাগুলি পাওয়ার জন্য মামলা করেছিলেন, কিন্তু আদালতে মামলাটি হেরে গিয়েছিলেন, বিচারক বলেছিলেন, "বার্গ এই বিষয়টি ব্যাখ্যা করেননি যে তিনি নিজের ব্যক্তিগত ব্যবসার জন্যও গাড়ি ব্যবহার করেন।"
বাঁধ
বাঁধ বলতে এমন একটি প্রতিবন্ধক দেয়ালকে বোঝানো হয়, যেটি পানির প্রবাহকে বাধা দান করে। এটি মূলত কোন স্থানে কৃত্রিম উপায়ে পানি ধরে রেখে এর নিকট বা দূরবর্তী এলাকায় সেচ বা পানীয় জলের কৃত্রিম উৎস হিসাবে ব্যবহার করা হয়। এছাড়া বন্যা নিয়ন্ত্রক বাঁধ কোন একটি এলাকাকে বন্যা বা প্লাবিত হওয়া থেকে রক্ষা করে। এছাড়া পানিবিদ্যুৎ উৎপাদন কেন্দ্রের একটি প্রধান অংশ হিসেবে বাঁধ তৈরি করা হয়।
প্রাচীন বাঁধ
প্রারম্ভিক বাঁধ নির্মাণ মধ্যপ্রাচ্য এবং মেসোপটেমিয়াতে সংগঠিত হয়েছিল।এসময় বাঁধ টাইগ্রিস ও ইউফ্রেটিস নদীর জলের স্তর নিয়ন্ত্রণ করার জন্য ব্যবহার করা হত।
সবচেয়ে প্রাচীন বাঁধ হিসেবে জর্ডানের জাওয়া বাঁধ এর কথা জানা যায়। এটি জর্দানের রাজধানী আম্মান থেকে ১০০ কিলোমিটার (৬২ মাইল) উত্তরপূর্বে অবস্থিত। এই মাধ্যাকর্ষণ বাঁধটি ৯ মিটার উঁচু (৩০ ফুট) এবং ১ মিটার ব্যাপী (৩.৩ ফুট) পাথরের তৈরী যা ৩০০০ খ্রিস্টপূর্বাব্দে নির্মিত হয়।
খ্রিস্টপূর্ব ১৯ শতকে দ্বাদশ সাম্রাজ্যের সময়ে, ৩য় সেনোসার্ট, ৩য় এবং ৪র্থ আমেনেমহাট নামের ফারাও গণ ১৬ কিমি(৯.৯ মাইল) দীর্ঘ একটি খাল খনন করেন, যা নীলনদ এবং ফাইয়াম মরুদ্যানকে সংযুক্ত করেছিল।পূর্ব-পশ্চিম বরাবর হার-উর নামের দুটি বাঁধ নির্মাণ করা হয়েছিল, যাদের মাধ্যমে বার্ষিক বন্যার সময় পানি সংরক্ষণ করা হত এবং পরবর্তীতে পার্শ্ববর্তী এলাকায় সরবরাহ করা হত।
কায়রোর দক্ষিণে প্রায় ২৫ কিলোমিটার (১৬ মাইল) দূরে ওয়াদি-আল-গারামিতে বন্যা নিয়ন্ত্রণের জন্য ২৮০০ বা ২৬০০ খ্রিস্টপূর্বাব্দে সাদ আল-কাফারা নামক  বাঁধটি তৈরী করা হয়। এটি একটি ভিন্নমুখকরণ বাঁধ যা  মূলতঃ বন্যা নিয়ন্ত্রণের জন্য বানান হয়েছিলো যা নির্মাণ চলাকালীন বা তার কিছু পরে ‌‌প্রবল বৃষ্টিপাতে ভেঙ্গে যায়।
প্রাচীন বিশ্বের স্থাপত্যকলার অন্যতম বিস্ময় ছিল মারিবের মহাবাঁধ, যা ইয়েমেনে অবস্থিত ছিল।এর নির্মাণ শুরু হয়েছিল খ্রিস্টপূর্ব ১৭৫০ থেকে ১৭০০ সালের মাঝামাঝি কোন এক সময়ে। এটি তৈরী হয়েছিল মাটি দ্বারা। প্রস্থচ্ছেদে এটি ছিল ত্রিকোণাকার, দৈর্ঘ্যে ৫৮০ মি (১৯০০ ফিট), প্রকৃত উচ্চতায় ৪ মি (১৩ ফিট) । এটি দুই সারি পাথরের মাঝে তৈরী হয়েছিল, যাদের সাথে শক্তিশালী ভাবে বাঁধ টি জুড়ে দেয়া হয়েছিল। বিভিন্ন সময়ে এর সংস্কার করা হয়, যাদের মাঝে সবচেয়ে গুরুত্বপূর্ণ ছিল খ্রিস্টপূর্ব ৭৫০ সালের সংস্কার। এর ২৫০ বছর পর বাঁধটির উচ্চতা বৃদ্ধি করে ৭ মি (২৩ ফিট) এ উন্নীত করা হয়। সাবাদের রাজত্বের শেষে বাঁধটির নিয়ন্ত্রণ চলে যায় হিমইয়ারাইটদের (~১১৫ খ্রিস্টপূর্ব) হাতে, যারা এর কলেবর বৃদ্ধি করে। তাদের বানানো বাঁধ ছিল ১৪ মি (৪৬ ফিট) উঁচু এবং এতে ছিল অতিরিক্ত পানি বের হবার জন্য ৫ খানা পথ, ২ খানা শক্তিশালী জলকপাট ও বিতরণ চৌবাচ্চায় সংযোগকারী ১০০০ মি দীর্ঘ খাল। এই ব্যাপক সংস্কার ৩২৫ খ্রিষ্টাব্দ নাগাদ শেষ হয় এবং ২৫০০০ একর (১০০ বর্গকিমি) এলাকায় সেচকার্য সম্ভব করে তোলে।
খ্রিস্টপূর্ব ৩য় শতকের মাঝামাঝির পরের দিক নাগাদ বর্তমান ভারতের ঢোলাভিরা তে এক জটিল পানি ব্যবস্থাপনা স্থাপনা নির্মাণ করা হয়। এতে পানি সংগ্রহ ও সংরক্ষণের জন্য ১৬টি জলাধার, বাঁধ এবং নানা দৈর্ঘ্যের খাল অন্তর্ভুক্ত ছিল।
রোমান ইঞ্জিনিয়ারিং
এফলাতুন পিনার একটি বাঁধ ও জলমন্দির কনইয়া, তুরস্কে অবস্থিত।
মোহাম্মদ রমজান
মোহাম্মদ রমজান (محمد رمضان; জন্ম: ২৫ ডিসেম্বর, ১৯৭০) পাঞ্জাব প্রদেশের ফয়সালাবাদ এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে ফয়সালাবাদ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।
খেলোয়াড়ী জীবন
১৯৮৬-৮৭ মৌসুম থেকে ২০০৪ সাল পর্যন্ত মোহাম্মদ রমজানের প্রথম-শ্রেণীর খেলোয়াড়ী জীবন চলমান ছিল। পাকিস্তানের ঘরোয়া পর্যায়ের ক্রিকেটে অনেকগুলো বছর নিয়মিতভাবে খেলেছেন মোহাম্মদ রমজান। এ পর্যায়ে তিনি ইউনাইটেড ব্যাংক লিমিটেড, খান রিসার্চ ল্যাবরেটরিজ ও নিজ শহরের দল ফয়সালাবাদের পক্ষাবলম্বন করেছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন মোহাম্মদ রমজান। ৬ অক্টোবর, ১৯৯৭ তারিখে রাওয়ালপিন্ডিতে সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। এছাড়াও, তাকে কোন ওডিআইয়ে অংশগ্রহণ করার সুযোগ দেয়া হয়নি।
ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ অবশেষে ১৯৯৭ সালে আজহার মাহমুদ ও আলী নকভী’র সাথে একযোগে টেস্ট অভিষেক ঘটে তার। তবে, তেমন ভালো ক্রীড়া নৈপুন্যের স্বাক্ষর রাখতে পারেননি তিনি।
অবসর
আন্তর্জাতিক ক্রিকেট থেকে অবসর নেয়ার পর স্কটল্যান্ডে চলে যান। বর্তমানে তিনি স্কটল্যান্ডের গ্লাসগো এলাকায় বসবাস করছেন। সেখানকার ড্রাম্পলিয়ার, পোলোক, পেনিকুইক ও কর্সটরফিনের ন্যায় কয়েকটি ক্লাবে পেশাদারী পর্যায়ে খেলেন। এছাড়াও, স্কটল্যান্ডের ক্রিকেটে কোচের ভূমিকায় অবতীর্ণ হয়েছেন তিনি।
দ্য ব্ল্যাক কোট
দ্য ব্ল্যাক কোট (বাংলা: কালো কোট) হল বাংলাদেশী-কানাডীয় লেখক নিয়ামত ইমাম কর্তৃক ২০১৩ সালে রচিত একটি ঐতিহাসিক উপন্যাস। প্রকাশনীর বর্ণনানুসারে, উপন্যাসটি হল ক্ষমতা ও লোভের সম্পর্ক এবং রাজনীতির স্বার্থে মানুষের জীবন বিসর্জনের গল্প।" দ্য সানডে গার্জিয়ান পত্রিকা মন্তব্য করেছে যে, এটি "অদুর ভবিষ্যতের একটি সাহিত্যিক আদর্শ হতে চলেছে" এবং "যে সকল বই দক্ষিণ এশিয়ার রাজনীতি বা ইতিহাসের সাথে সম্পর্ক গড়তে চায়, তাদের জন্য একটি সোনালী মানদণ্ড।
২০১৩ সালে ভারতের হ্যামিশ হ্যামিলটনের মুদ্রণে পেঙ্গুইন বুকস কর্তৃক প্রকাশিত এ বইটিতে ১৯৭৪ সালে বাংলাদেশের তৎকালীন প্রধানমন্ত্রী শেখ মুজিবুর রহমানের শাসনাধীন বাংলাদেশের একটি অন্ধকার ও দুঃখদুর্দশাগ্রস্থ চিত্র তুলে ধরা হয়েছে। শেখ মুজিব সাধারণত বাঙালি জাতির পিতা ও বাংলাদেশের সর্বকালের মহানায়ক হিসেবে বিবেচিত, কিন্তু এই উপন্যাসে ইমাম তাকে একজন একনায়কতান্ত্রিক শাসক হিসেবে চিত্রায়িত করেছেন, যে সত্য প্রত্যাখ্যান করে এবং তার স্বৈরশাসনকে শক্তিশালী করতে রাজনৈতিক বিরোধীপক্ষকে নিপীড়ণ করে।
সমালোচনা
"ব্ল্যাক কোটকে ব্ল্যককমেইল?" শিরোনামের একটি বাংলাদেশী পত্রিকার নিবন্ধে ইমামকে শেখ মুজিবুর রহমানের নামের সম্মানকে সবার কাছে ছোট করে দেখানোের প্রচেষ্টার অভিযোগে অভিযুক্ত করা হয়। এই বিশ্লেষণে বলা হয়, এই বইয়ের মাধ্যমে ইমাম শেখ মুজিবকে আবারো হত্যা করার ষড়যন্ত্র করছিলেন। এতে আশঙ্কা করা হয়, বাংলাদেশের রাজনীতির যে সকল উপাদান দেশের স্বাধীনতাবিরোধী, তারা এই বইকে শেখ মুজিব ও আওয়ামী লীগের বিরুদ্ধে তাদের চক্রান্তের জন্য ব্যবহার করতে পারে, যারা দেশের স্বাধীনতার পক্ষে, তারা বইটি পড়বে শুধুমাত্র এটা বোঝার জন্য যে, একজন বাঙালী লেখক তার জাতির প্রতি কতটা অকৃতজ্ঞ হতে পারে। নিবন্ধটির উপসংহারে বলা হয়, বাংলাদেশের স্বাধীনতা যুদ্ধ ও অগণিত মুক্তিযোদ্ধার প্রতি ইমামের কোন শ্রদ্ধাবোধ নেই।
আরেকটি বাংলাদেশী পত্রিকার নিবন্ধে অভিযোগ করা হয়, ইমাম শেখ মুজিবের সকল পূর্ববর্তী দেশী বিদেশী সমালোচককে এক্ষেত্রে ছাড়িয়ে গেছেন যে, তিনি মুক্তিযুদ্ধে পাকিস্তানি দোসরদের পরখ করার জন্য আওয়ামী লীগ সরকার কর্তৃক গঠিত ট্রাইবুনালের সমালোচনা করে দেশের ইসলামী মৌলবাদীদের সঙ্গে সহানুভূতি প্রকাশ করেছেন।
কালী রঞ্জন দেব
কালী রঞ্জন দেব আসামের ভারতীয় জনতা পার্টির রাজনীতিবিদ। তিনি ১৯৯১, ১৯৯৬ এবং ২০০১ সালে কাটিগোড়াহ আসন থেকে আসাম বিধানসভা নির্বাচনে নির্বাচিত হয়েছিলেন। তিনি বিজেপি-আসামের প্রথম রাজনীতিবিদদের একজন যিনি পর পর তিনবার মনোনীত হন।
হ্যামারস্মিথ অ্যান্ড সিটি লাইন
মেট্রোপলিটন রেলওয়ে ১৮৬৩ সালে প্যাডিংটন ও প্যারিংডনের মধ্যে বিশ্বের প্রথম ভূগর্ভস্থ রেলওয়ে পরিষেবা শুরু করেছিল, যেখানে বাষ্পীয় লোকোমোটিভ দ্বারা কাঠের গাড়ি চালানো হয়েছিল। পরের বছর, পশ্চিমে প্যাডিংটন থেকে হ্যামারস্মিথ পর্যন্ত একটি রেলপথ খোলা হয়েছিল এবং এটি শীঘ্রই মেট্রোপলিটন ও গ্রেট ওয়েস্টার্ন রেলওয়ে কোম্পানিগুলির দ্বারা পরিচালিত ও মালিকানাধীন হয়ে ওঠে। তারপর লাইনটিকে পূর্ব দিকে প্রসারিত করা হয়েছিল, ধাপে ধাপে, ইস্ট লন্ডন রেলওয়েতে ১৯৯৪ সালে পৌঁছেছিল।
দোহার পৌরসভা
দোহার পৌরসভা ঢাকা বিভাগের ঢাকা জেলার অন্তর্গত দোহার উপজেলার একটি প্রশাসনিক অঞ্চল। এ উপজেলার জয়পাড়া, রাইপাড়া ও সুতারপাড়া ইউনিয়নের আংশিক অংশ নিয়ে ২০০০ সালে দোহার পৌরসভা প্রতিষ্ঠিত হয়। এর উত্তরে রয়েছে রাইপাড়া ইউনিয়ন, দক্ষিণে সুতারপাড়া, পূর্বে সুতারপাড়া ও বিলাশপুর এবং পশ্চিমে মাহমুদপুর ইউনিয়ন। এটি প্রথম শ্রেণির ('ক' শ্রেণি) পৌরসভা।
হাফিজ জলন্ধরি
প্রারম্ভিক জীবন
হাফিজ জলন্ধরি ১৯০০ সালের ১৪ জানুয়ারি ব্রিটিশ ভারতের পাঞ্জাবে জন্মগ্রহণ করেন। তার বাবা শামসউদ্দিন ছিলেন কুরআনের হাফেজ। জলন্ধরি প্রথমে মসজিদের মক্তবে পড়াশোনা করেছেন। পরে তিনি স্থানীয় বিদ্যালয়ে ভর্তি হন। তিনি মাত্র সপ্তম শ্রেণী পর্যন্ত প্রাতিষ্ঠানিক শিক্ষা অর্জন করেছেন।
১৯৪৭ সালে পাকিস্তানের স্বাধীনতার পর তিনি লাহোর চলে আসেন
সাহিত্য জীবন
১৯২২ থেকে ১৯২৯ সাল পর্যন্ত হাফিজ জলন্ধরি কয়েকটি মাসিক পত্রিকার সম্পাদক হিসেবে কাজ করেছেন। এর মধ্যে রয়েছে ননেহাল, হাজার দাস্তান, তেহজিব-এ-নিশওয়ান এবং মাখজিন। ১৯৩৫ সালে তার প্রথম কবিতা সঙ্কলন প্রকাশিত হয়। দ্বিতীয় বিশ্বযুদ্ধের পর তিনি সঙ্গীত প্রচারণা বিভাগের পরিচালক হিসেবে কাজ করেছেন। এসময় তিনি লেখা গান জনপ্রিয়তা পায়।
হাফিজ জলন্ধরি পাকিস্তান আন্দোলনে সক্রিয়ভাবে অংশগ্রহণ করেছেন। এসময় তার রচনাসমূহ জনগণকে উদ্দীপিত করেছে। ১৯৪৮ সালে তিনি কাশ্মিরের স্বাধীনতার জন্য গঠিত বাহিনীতে যোগ দেন এবং আহত হন। তিনি কাশ্মিরি সঙ্গীত "ওয়াতান হামারা আজাদ কাশ্মির" রচনা করেছেন। ১৯৬৫ সালের ভারত-পাকিস্তান যুদ্ধের সময় তিনি অনেক দেশপ্রেমমূলক গান রচনা করেছেন।
তিনি রাষ্ট্রপতি আইয়ুব খানের উপদেষ্টা নিয়োগ পান। পরবর্তীতে পাকিস্তানের লেখক সংঘের পরিচালক হন।
জলন্ধরির রচিত শাহনামা-এ-ইসলাম তাকে ব্যাপক খ্যাতি এনে দেয়। এটি ফেরদৌসির শাহনামা মহাকাব্যের আদলে রচিত যাতে ইসলামের গৌরবোজ্জ্বল ইতিহাস কাব্য আকারে বর্ণিত হয়েছে। তিনি পাকিস্তানের জাতীয় সঙ্গীতের রচয়িতা।
মৃত্যু
হাফিজ জলন্ধরি ১৯৮২ সালের ২১ ডিসেম্বর পাকিস্তানের লাহোরে মৃত্যুবরণ করেন। তাকে লাহোরের মডেল টাউনে দাফন করা হয়। পরবর্তীতে লাহোরের মিনার-এ-পাকিস্তানের নিকটে নির্মিত সমাধিতে তার দেহাবশেষ স্থানান্তর করা হয়।
শাহনামা-এ-ইসলাম
তার রচিত শাহনামা-এ-ইসলাম তাকে ব্যাপক খ্যাতি এনে দেয়। এতে ফেরদৌসির শাহনামার আদলে ইসলামের ইতিহাসের বর্ণনা দেয়া হয়েছে।
সড়ক পরিবহন ও সেতু মন্ত্রণালয়
সড়ক পরিবহন ও সেতু মন্ত্রণালয় (পূর্বনাম: যোগাযোগ মন্ত্রণালয়) গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের গুরুত্বপূর্ণ পরিবহন ব্যবস্থা সড়ক পরিবহন খাতের সমস্যা দূরিকরণ, উন্নয়ন ও রক্ষণাবেক্ষণ নিয়ে কাজ করা।
ইতিহাস
২০১৪ সালের ১০ ফেব্রুয়ারি যোগাযোগ মন্ত্রণালয়কে বিলুপ্ত করে সড়ক পরিবহন ও সেতু মন্ত্রণালয় গঠন করা হয়।
মৌলিক তারা
পুরো আকাশ জুড়ে সুষমভাবে বিস্তৃত তুলনামূলকভাবে কম সংখ্যক উজ্জ্বল তারাকে মৌলিক তারা বলে। এই তারাগুলো গাঠনিক দিক থেকে কোনো মৌলিক কাঠামো বা বিশেষ কোনো বৈশিষ্ট্যের ধারক নয়। কিন্তু এই তারাগুলোর অবস্থানের সাথে তুলনা করে অন্যান্য তারা বা অনুরূপ বস্তুর অবস্থান নির্ণয় করা হয়। এজন্যই এগুলো মৌলিক তারা, যার কারণে এই তারাগুলোর অবস্থান নিখুঁতভাবে পরিমাপ করা হয়। পরবর্তীতে অন্যান্য বস্তুর অবস্থান এ গুলোর সাথে তুলনা করে অপেক্ষাকৃত কম জটিল পদ্ধতিতে পরিমাপ করা হয়, পৃথিবীর গতি কম হলেও তারাদের নিজস্ব গতির কারণে মৌলিক তারাগুলোর অবস্থানও সবসময় পরিবর্তিত হয়। এ জন্য এগুলো কোন নির্দিষ্ট সময়ে যে কোনো বস্তু পরিমাপের ক্ষেত্রে এই পরিবর্তনটুকুও হিসাবের মধ্যে আনতে হয়।
ইন্দ্রগড়
ইন্দ্রগড় (Indragarh) ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে ইন্দ্রগড় শহরের জনসংখ্যা হল ৫২৬৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে ইন্দ্রগড় এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
শাহ নওয়াজ খান (জেনারেল)
শাহ নওয়াজ খান (জানুয়ারি ১৯১৪ - ৯ ডিসেম্বর ১৯৮৩) ছিলেন একজন ভারতীয় রাজনীতিবিদ যিনি দ্বিতীয় বিশ্বযুদ্ধের সময় ভারতীয় ন্যাশনাল আর্মি (আইএনএ) এর একজন অফিসার হিসাবে দায়িত্ব পালন করেছিলেন। সুভাষ চন্দ্র বসুর ভাষণে তিনি গভীরভাবে প্রভাবিত হয়েছিলেন, যেখানে তিনি যুদ্ধবন্দীদের ভারতীয় জাতীয় সেনাবাহিনীতে যোগ দিতে এবং স্বাধীন ভারতের জন্য লড়াই করতে বলেছিলেন । খান সেনাবাহিনীকে উত্তর - পূর্ব ভারতে নিয়ে যান এবং কোহিমা ও ইম্ফল দখল করেন , যা জাপানিদের কর্তৃত্বের অধীনে আইএনএ দ্বারা সংক্ষিপ্তভাবে অনুষ্ঠিত হয়েছিল । ১৯৪৪ সালের ডিসেম্বরে শাহ নওয়াজ খান মান্দালয়ে ১ম বিভাগের কমান্ডার নিযুক্ত হন । যুদ্ধের পর তিনি রাষ্ট্রদ্রোহের দায়ে দোষী সাব্যস্ত হন এবং ব্রিটিশ ভারতীয় সেনাবাহিনী কর্তৃক পরিচালিত একটি পাবলিক কোর্ট - মার্শালে মৃত্যুদণ্ডের আদেশ পান । তখন ভারতে অস্থিরতা ও বিক্ষোভের পর ভারতীয় সেনাবাহিনীর প্রধান সেনাপতি তাঁর সাজা কমিয়ে দেন । জেল থেকে মুক্তি পাওয়ার পর খান ঘোষণা করেন যে তিনি এখন থেকে মহাত্মা গান্ধীর অহিংসার পথ অনুসরণ করবেন এবং তিনি কংগ্রেস দলে যোগ দেন । ১৯৫২ সালে মীরাট থেকে প্রথম লোকসভায় সফলভাবে প্রতিদ্বন্দ্বিতা করে খান তাঁর সংসদীয় কর্মজীবন শুরু করেছিলেন । তিনি ১৯৫১,১৯৫৭,১৯৬২ এবং 1971 সালে মীরাট নির্বাচনী এলাকা থেকে চারবার লোকসভায় নির্বাচিত হয়েছিলেন । ১৯৬৭ এবং ১৯৭৭ সালের লোকসভা নির্বাচনে তিনি মীরাট থেকে হেরে যান ।
প্রাথমিক জীবন.
তিনি তাঁর আত্মজীবনীতে উল্লেখ করেছেন, খান ১৯১৪ সালের ২৪শে জানুয়ারি পাকিস্তানের রাওয়ালপিন্ডি জেলার মাতোরে গ্রামে এক পাঞ্জাবি জাঞ্জুয়া রাজপুত পরিবারে জন্মগ্রহণ করেন ।
তার অন্যান্য আত্মীয়রা পাকিস্তান সেনাবাহিনীতে দায়িত্ব পালন করেছিলেন, যার মধ্যে তাঁর ভাগ্নে লেফটেন্যান্ট - জেনারেল (র. জাহির - উল - ইসলাম) ছিলেন , যিনি ২০১২ থেকে ২০১৪ সালের মধ্যে আইএসআই - এর মহাপরিচালক ছিলেন ।
তিনি প্রিন্স অফ ওয়েলস রয়্যাল ইন্ডিয়ান মিলিটারি কলেজে সামরিক শিক্ষা লাভ করেন । তিনি ১৪তম পাঞ্জাব রেজিমেন্টে কমিশন লাভ করেন ।
আরোহণ বিষয়ের সূচি
ব
বল-নাট - বেস ক্যাম্প - ব্যাট হুক - বেলে - বেলে ডিভাইস - বেলে স্লেভ - বেলে স্টেশন - বড় প্রাচীর আরোহণ - বার্ডবিক - বিভাক বা বিভি - কালো বরফ - নীল বরফ - বোরিয়াল - বোল্ডার - বোল্ডারিং - বোলাইন - বাইটের উপর বোলাইন - বোয়াং - বিল্ডারিং - বাটারফ্লাই গিঁট
সিদি দারঘুত মসজিদ
সিদি দারঘুত মসজিদ অথবা জামা সিদি দারঘুত (جامع درغوت باشا) ত্রিপোলি, লিবিয়ায় অবস্থিত একটি মসজিদ। এটি দ্রাঘুত দ্বারা নির্মিত হয় ১৫৬০ সালের মধ্যে একটি হস্পিটালার গির্জার স্থানে, যার কিছু অংশ মসজিদের সাথে সংযুক্ত করা হয়েছে। দ্বিতীয় বিশ্বযুদ্ধে মসজিদটি ধ্বংস করা হলো, কিন্তু পরবর্তীতে এটি মেরামত করা হয়, যদিও পুনর্গঠনটি তার মূল নকশার প্রতি সম্পূর্ণ বিশ্বস্ত ছিল না।
ইতিহাস
thumb|left|মসজিদের ১৯তম শতাব্দীর শেষের চিত্র
উসমানীয় রাজ্যপাল দ্রাঘুত দ্বারা সিদি দারঘুত মসজিদ ১৫৬০ সালে নির্মাণ করা হয়েছে, ১৫৫১ সালে নাইটস হস্পিটালার থেকে ত্রিপোলি পুনরুদ্ধার করার কিছুক্ষণ পর। মসজিদের জায়গাটি আগে হসপিটালার গির্জা বা চ্যাপেল দ্বারা দখল করা ছিল। গির্জাটি ১৫৫১ সালের অবরোধ থেকে বেঁচে গিয়েছিল এবং ড্রাগুট ব্যক্তিগতভাবে তার মসজিদ নির্মাণের জন্য এই জায়গাটিকে বেছে নিয়েছিলেন। স্থানীয় ঐতিহ্য অনুসারে, গির্জা ভবনটি অক্ষত রাখা হয়েছিল এবং মসজিদের সাথে সংযুক্ত করা হয়েছিল। ১৫৬৫ সালে মাল্টার মহা অবরোধে হস্পিটালারদের আক্রমণ করার সময় দ্রাঘুত নিহত হওয়ার পর, উনার লাশ ত্রিপোলিতে নিয়ে যাওয়া হয় এবং মসজিদে কবর দেওয়া হয়।
১৬০০ দশকের প্রথম দিকে ইস্কান্দার পাশা মসজিদে বেশ কিছু পরিবর্তন করেছিলেন, যার মধ্যে রয়েছে মিনার পুনর্নির্মাণ এবং একটি হাম্মামের নির্মাণ (বা অন্তত একটি বিদ্যমান একটি সংস্কার)।
২০১৪ সালের লিবিয়ায় যুদ্ধের সময় সশস্ত্র লোকজন বেশ কয়েকবার মসজিদ ভাংচুরের চেষ্টা করে কিন্তু সেগুলো প্রতিহত করা হয়েছিল।
স্থাপত্য
ত্রিপোলিতে নির্মিত সিদি দারঘুত মসজিদ ছিল প্রথম উসমানীয় স্থাপত্যে মসজিদ। ভবনটির একটি T আকৃতির মুসল্লা আছে, আনাতোলিয়ায় পাওয়া মসজিদগুলির সাথে কিছু মিল বহন করার একটি পরিকল্পনার সাথে। হস্পিটালার গির্জাটি ছিল একটি ছোট আয়তক্ষেত্রাকার বিল্ডিং যার কাঠের রশ্মি একটি সমতল ছাদকে সমর্থন করে এবং যখন এটি একটি মসজিদে রূপান্তরিত হয় তখন মূল ভবনের উভয় পাশে নতুন ডানা যুক্ত করা হয়। মসজিদটি একটি ট্র্যাপিজয়েডাল ঘেরের মধ্যে স্থাপন করা হয়েছে যার মধ্যে একটি কবরস্থান সহ অন্যান্য সুবিধা রয়েছে।
মুসল্লাতে একটি ছাদ রয়েছে যা মূলত ২৭টি ছোট কপোলা নিয়ে গঠিত (যুদ্ধোত্তর পুনর্গঠনের পর 32টি)। এই উপাদানটি ঐতিহ্যবাহী লিবীয় স্থাপত্যের বৈশিষ্ট্য, এবং এটি পরে এলাকায় নির্মিত মসজিদগুলিতে একটি সাধারণ উপাদান হয়ে ওঠে। মসজিদটিতে দুটি মিহরাব রয়েছে এবং এর মধ্যে একটির কাছে দ্রাঘুত ও তার পরিবারের সমাধিসহ বেশ কয়েকটি সমাধি পাওয়া যায়। অযুর জন্য মসজিদটির কাছে একটি ঝর্ণাও আছে (মিধা নামে পরিচিত) এবং একটি মিনারও আছে যা ১৬০২ সালে ইস্কান্দার পাশা পুনর্নির্মাণ করেছেন।
রাগ বিলাবল
রাগ বিলাবল, বিলাবল ঠাটের অর্ন্তগত একটি রাগ। এই রাগের বৈশিষ্ট্য এবং রুপ ঠাটের সঙ্গে বেশি মিল সম্পন্ন বলে রাগটি বিলাবলের ঠাট রাগ হিসেবে পরিচিত। এ রাগে সব শুদ্ধ স্বর ব্যবহৃত হয়।
পরিচয়: সব স্বর শুদ্ধ ব্যবহৃত হয় এবং এর চলন বক্রগতি সম্পন্ন। এ রাগের সাথে কল্যাণ ঠাটের প্রচুর সাদৃশ্য থাকায় কখনো কখনো একে  প্রাত:কালের কল্যাণও বলা হয়। এই রাগের আরোহে যখনমধ্যম বর্জিত হয় এবং অবরোহে অল্প মাত্রায় কোমল নিষাদ প্রযুক্ত হয়, তখন তাকে আলহিয়া বিলাবল বলা হয়, এই রাগটিই বেশি প্রচলিত।
আরোহী:         সা     রা     গা     মা     পা     ধা     না     র্সা
অবরোহী:       র্সা     না     ধা     পা     মা     গা     রা     সা
চলন:              স, গা, রা, সা, ন্ ধ্, ন্ ধ্ পা, প্ ধ্ ন্ ধ্ ন্ সা, গ র গম গ প, মগ, মর স।
পকড়:             স গর গ,মগ প,মধপমপ, মগ,মর,স
সমবাদী স্বর: গা
অঙ্গ:               উত্তরাঙ্গ
সময়:             প্রাত:কাল
মুফতি ইউসুফ
মুফতি ইউসুফ হলেন পাকিস্তানের নাগরিক একজন কথিত তালেবান নেতা এবং মুখপাত্র।
১৫ ই অক্টোবর ২০০১ সালে মুফতি ইউসুফ জালালাবাদে আন্তর্জাতিক সাংবাদিকদের সাথে সাক্ষাত করেন। অ্যাসোসিয়েটেড প্রেস নিকটস্থ তোরা বোরায় ওসামা বিন লাদেনের ভূগর্ভস্থ সদর দফতরে বিমান হামলা চালানোর রিপোর্টের প্রতিবেদনের প্রতিবেদনের উদ্ধৃতি দিয়ে বলেছে:
তালেবানরা বোমা নিয়ে তামাশা করে। এটা তাদের কাছে কিছুই না।
আফগানিস্তানে পাকিস্তানের রাষ্ট্রদূত ১১ ফেব্রুয়ারি ২০০৮ তারিখে ধরা হয়। ২০০৮ সালের ১৬ই মে তাকে মুক্তি দেওয়া হলে পাকিস্তানি কর্তৃপক্ষ অস্বীকার করেছিল যে তার আলোচনা করে বন্দি বদলের কারণে তাকে মুক্তি দেয়া হয়েছে।
তবুও, বিবিসি, পাক ট্রিবিউন, এবং এশিয়া টাইমস রিপোর্ট করেছে যে সেখানে বন্দীদের বদল নেওয়া হয়েছিল। এশিয়া টাইমস জানিয়েছে যে ৫৫ জঙ্গি মুক্তি পেয়েছিল এবং মুফতি ইউসুফ এবং মুসলিম দোস্তকে বদল করা দু'জনকে বন্দী হিসাবে চিহ্নিত করা হয়।
তথ্যসূত্র
Mufti Yousuf
মীরা দেওস্থলে
অভিনয় জীবন
২০১৯ সালের সেপ্টেম্বর মনে দেওস্থলে কালার্স টিভিতে নিমিশা টানেজা-র বিপরীতে বিদ্যা চরিত্রে অভিনয় করতে শুরু করেন। ধারাবাহিকটি ২০২০ সালের এপ্রিল মাসে শেষ হয়ে যায়।
সুরুজ রঘুনাথ
সুরুজ রঘুনাথ (জন্ম: ২২ মার্চ, ১৯৬৮) ত্রিনিদাদ ও টোবাগোর চাগুয়ানাস এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
১৯৮৮-৮৯ মৌসুম থেকে ২০০০-০১ মৌসুম পর্যন্ত সুরুজ রঘুনাথের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী ডানহাতি উদ্বোধনী ব্যাটসম্যানের ভূমিকায় অবতীর্ণ হতেন তিনি। ১৯৮৯ থেকে ২০০১ সাল পর্যন্ত ঘরোয়া ক্রিকেটে ত্রিনিদাদ ও টোবাগো দলের পক্ষে খেলেছেন।
প্রকৃতই আক্রমণধর্মী ডানহাতি উদ্বোধনী ব্যাটসম্যান হিসেবে সুরুজ রঘুনাথের আত্মপ্রকাশ ঘটে। তবে, ত্রিনিদাদ ও টোবাগো থেকে আসার দুই বছর পরই ওয়েস্ট ইন্ডিজের পক্ষে টেস্ট খেলার সুযোগ এনে দেয়। ঐ মৌসুমে তিনি আঞ্চলিক পর্যায়ের ক্রিকেটে দুইটি শতরান ও দুইটি অর্ধ-শতরানের ইনিংস খেলেন। তবে, উদ্বোধনী ব্যাটসম্যানদেরকে স্থানচ্যূত করতে পারেননি। হতাশার কবলে আচ্ছন্ন হয়ে পড়ে, খেলায় ছন্দ হারান ও শারীরিক ভারসাম্যহীনতায় শেষের বছরগুলো অতিবাহিত করেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন সুরুজ রঘুনাথ। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৫ মার্চ, ১৯৯৯ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১৩ মার্চ, ১৯৯৯ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
মার্চ, ১৯৯৯ সালে অস্ট্রেলিয়ার বিপক্ষে দুই টেস্টে অংশ নিলেও তেমন সফল হননি। তরুণ অবস্থায় পুলিশ ছিলেন। ফাস্ট বোলারদের বিপক্ষে কোন বন্দীকে সাথে না নেয়ার পক্ষপাতি তিনি। কিছু সময় আঞ্চলিক ক্রিকেটে জড়িয়েছিলেন ও ১৯৯৫ সালে ওয়েস্ট ইন্ডিজ এ-দলের সফরে সীমিত সফলতা পান। ফাস্ট বোলারদের বিপক্ষে তার দৃষ্টিভঙ্গী সাধারণমানের ছিল। তাদের বিপক্ষে আক্রমণধর্মী খেলা উপহার দাও নতুবা তারা তোমায় কুপোকাত করবে। গ্লেন ম্যাকগ্রাকে একবার তিনি কয়েকবার হুক শটের মাধ্যমে অর্ধ-শতরানের ইনিংসে নিয়ে যান। তবে, আইনের সাথে তার অতীতের সম্পৃক্ততা সত্ত্বেও তিনি অন্যের ভীতির পাত্র ছিলেন না। হুক ও কাটের মারের দিকেই তিনি স্বাচ্ছন্দ্যবোধ করতেন অধিক। এরজন্যে তাকে অবশ্য ভাগ্যের সহযোগিতার উপর নির্ভর করতে হতো। এছাড়াও, তার ফিল্ডিং বেশ বিশ্বস্ত ছিল।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন তিনি। ত্রিনিদাদ ও টোবাগো ক্রিকেট বোর্ডের প্রধান নির্বাহী কর্মকর্তা হিসেবে দায়িত্ব পালন করছেন।
পুলোয়ার
পুলোয়ার (Pulwar) একক হস্তে চালনার যোগ্য এক ধরনের বাঁকা তলোয়ার। পুলোয়ারের উদ্ভব আফগানিস্তান এবং পাকিস্তানে। এটি মূলত পশতু জাতির ঐতিহ্যবাহী তলোয়ার।
বৈশিষ্ট্য
প্রতিবেশী দেশসমূহের তলোয়ারের বৈশিষ্টাবলী অনেকাংশে গ্রহণ করেছে পুলোয়ার। এটি মূলত আফগানি তলোয়ার নামে পরিচিত। পুলোয়ারের উৎপত্তি ঊনবিংশ শতাব্দীর গোড়ার দিকে। পুলোয়ারের ব্লেড অনেক লম্বা আর অপেক্ষাকৃত মোটা। thumb|300px|[[কাবুল|কাবুলে আফগান পুলিশের একটি দল, ১৮৮০; মাঝের একজন সদস্য একটি পুলোয়ার ক্যামেরার দিকে উঁচিয়ে ধরেছে।]]
উদয়নারায়ণপুর বিধানসভা কেন্দ্র
উদয়নারায়ণপুর (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৮২ নং উদয়নারায়ণপুর বিধানসভা কেন্দ্রটি উদয়নারায়ণপুর সমষ্টি উন্নয়ন ব্লক এবং আনুলিয়া,বালিচক,বসন্তপুর,কানপুর ও খোসালপুর গ্রাম পঞ্চায়েত যুক্ত হয়। এই ৫টি গ্রাম পঞ্চায়েত আমতা-১ সমষ্টি উন্নয়ন ব্লক এর অংশ ছিল। উদয়নারায়ণপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
মানুয়েল গেরেরো
মানুয়েল গেরেরো (Manuel Guerrero, ; ১৩ অক্টোবর ১৮৯৬ – ১৮ জুলাই ১৯৪৭) একজন চিলীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় লা ক্রুস এবং চিলি জাতীয় দলের হয়ে গোলরক্ষক হিসেবে খেলেছিলেন।
গেরেরো ১৯১৬ সালে চিলির হয়ে আন্তর্জাতিক পর্যায়ে অভিষেক করেছিলেন; চিলির জার্সি গায়ে ১৯২১ সাল পর্যন্ত তিনি সর্বমোট ১৪ ম্যাচে অংশগ্রহণ করেছিলেন। তিনি চিলির হয়ে সর্বমোট চারটি দক্ষিণ আমেরিকান চ্যাম্পিয়নশিপে (১৯১৬, ১৯১৭, ১৯১৯ এবং ১৯২০) অংশগ্রহণ করেছিলেন।
আন্তর্জাতিক ফুটবল
গেরেরো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে চিলির জাতীয় দলের প্রতিনিধিত্ব করেছিলেন।
ব্যক্তিগত জীবন
মানুয়েল গেরেরো ১৮৯৬ সালের ১৩ই অক্টোবর তারিখে চিলির ভিনিয়া দেল মারে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৪৭ সালের ১৮ই জুলাই তারিখে, চিলিতে ৫০ বছর বয়সে তিনি মৃত্যুবরণ করেছেন।
হেদভা হারেচাভি
হেদভা হারেচাভি, ইসরায়েলি কবি ও শিল্পী। তিনি ১৯৪১ সালে ইসরায়েলের অন্যতম প্রাচীন কিবুতজিম দেগানিয়া বেতে জন্মগ্রহণ করেন। তার ইলিশা নামে একটি সন্তান ছিল, যিনি অল্প বয়সে মারা যান। হেদভা তার জীবনের বেশিরভাগ সময় জেরুসালেমে কাটিয়েছেন।
হিব্রু দৈনিক আল হামিশমারে (১৯৬৭) প্রকাশিত তার প্রথম কবিতাগুলি বিশিষ্ট হিব্রু কবি লিয়া গোল্ডবার্গ (১৯১৭-১৯৭০) প্রকাশের জন্য জমা দিয়েছিলেন। লিয়া গোল্ডবার্গ পরবর্তীকালে হেদভার হিব্রু কবিতার প্রথম বই কি হু মেলেচ (কারণ তিনি একজন রাজা), ১৯৭৪ সালে প্রকাশের জন্য নির্বাচন ও প্রস্তুত করেন, যা র‍্যাচেল নিউম্যান কবিতা পুরস্কার লাভ করে। তার কবিতা ইংরেজি, আরবি, রাশিয়ান ও জার্মান সহ অনেক ভাষায় অনুবাদ করা হয়েছে এবং অসংখ্য প্রকাশনা ও কাব্যগ্রন্থে প্রকাশিত হয়েছে।
তার কবিতার প্রধান সংকলন, আ বার্ড দ্যাট ইজ ইনসাইড স্ট্যান্ডস আউটসাইড: পোয়েমস, ১৯৬২-২০০৮ ২০০৯ সালের ইসরায়েলের হিব্রু কবিতার দুইটি প্রধান প্রকাশক কিবুতজ হা মিউচাদ ও জেরুজালেমের বিয়ালিক ইনস্টিটিউট দ্বারা প্রকাশিত হয়েছিল। তার সবচেয়ে সাম্প্রতিক বই, রানা, ২০১৪ সালে কিবুতজ হা মিউচাদ প্রকাশক দ্বারা প্রকাশিত হয়।
তিনি পুনরাবৃত্তিতে ভারী কবিতা লেখার জন্য পরিচিত, যার অর্থ পাঠক শুনছে না, তার আবেগকে আরও বাড়িয়ে তুলছে। তাকে কবিতার নারীবাদী আন্দোলনের অংশ হিসেবে বিবেচনা করা হয়, প্রাচীন হিব্রু গ্রন্থের ভাষাতত্ত্ব গ্রহণ করে এবং সেগুলি তার কবিতার অনুপ্রেরণা হিসেবে ব্যবহার করে।
তিনি প্রধানত জলরঙে আঁকেন।
হেদভা কবিতার জন্য বেশ কয়েকটি পুরস্কার জিতেছেন, তার মধ্যে ১৯৮২ সালে ও ১৯৯৩ সালে কবিতার জন্য প্রধানমন্ত্রী পুরস্কার; এবং ২০১০ সালে কবিতার জন্য মর্যাদাপূর্ণ ইয়েহুদা আমিচাই পুরস্কার রয়েছে। তাকে মহান ইসরায়েলি মহিলা কবিদের একজন বলে মনে করা হয়।
পুরস্কার
হেদভা হারেচাভি হলেন ইসরায়েলের অন্যতম মহিলা কবি। তিনি কবিতা লেখার জন্য বহু পুরুস্কার লাভ করেছেন। তার পুরুস্কারসমূহের মধ্যে রাচেল নিউম্যান পুরস্কার থেকে শুরু করে বিয়ালিক পুরস্কার রয়েছে। তিনি দু'বার হিব্রু লেখকদের জন্য লেভি ইশকল প্রধানমন্ত্রীর পুরস্কার লাভ করেছেন। তার প্রাপ্ত পুরস্কারগুলি নিচে তালিকা আকারে প্রকাশ করা হল -
বাংলাদেশ–মিশর সম্পর্ক
বাংলাদেশ–মিশর সম্পর্ক বাংলাদেশ ও মিশরের দ্বিপাক্ষিক সম্পর্কের কথা উল্লেখ করে। বাংলাদেশ ও মিশর বন্ধুত্বপূর্ণ সম্পর্ক উপভোগ করে থাকে। মিশরের বাংলাদেশের ঢাকায় একজন আবাসিক রাষ্ট্রদূত আছে, যার নাম মাহমুদ এজাত। বাংলাদেশও মিশরে আবাসিক রাষ্ট্রদূত নিয়োগ বজায় রেখেছে।
প্রাচীন
মামালুক সুলতান বার্সবায়ের সাথে তাঁর সময়ের অন্যান্য মুসলিম শাসকদের, বিশেষত বাংলার সুলতান জালালউদ্দিন মুহাম্মদ শাহের সাথে সুসম্পর্ক ছিল। আল সাখাওয়ির আল-দাও আল-লামিয়ালি লি আহলি আল-কার্নি আল-তাসির অনুসারে, মামলুক সুলতানকে একবার বাঙালি সুলতানক বিনিয়োগ, সম্মানের পোশাক এবং স্বীকৃতি পত্র উপহার দিয়েছিলেন। তাঁর উপহার বার্সবেতে পাঠানোর আগেই বাঙালি শাসক মারা গিয়েছিলেন। তাঁর পুত্র এবং উত্তরসূরী শামসুদ্দীন আহমদ শাহ এটি প্রেরণে কিছুটা বিলম্ব করেছিলেন তবে তবুও তাঁর বাবার প্রাথমিকভাবে পাঠানো উপহারের সাথে নিজে থেকে আরও উপহার যুক্ত করেছিলেন। মোট প্যাকেজটিতে ছিল ১২,০০০ এরও বেশি লাল ট্যাঙ্কার এবং এতে পোশাক, সুতি, আদা, হরিতকী এবং অন্যান্য মশলা ছিল। উপহার সামগ্রী বঙ্গোপসাগর থেকে ভারত মহাসাগর হয়ে কায়রো যাওয়ার পথে, জেদ্দার উপকূলে ডুবে যায়। ১৪৩৬ সালে, জেদ্দার গভর্নর উপহারটি লোহিত সাগরে সন্ধানের জন্য কিছু লোক পাঠিয়েছিল এবং মশালাগুলি পানির দ্বারা ক্ষতিগ্রস্ত হলেও তারা বস্ত্রগুলো উদ্ধার করে ফিরে এসেছিল। রাজ্যপাল কর্তৃক বার্স্বেকে বিষয়টি জানানোর পরে, তিনি বাঙালি দূতাবাসের সমস্ত সদস্যকে গ্রেপ্তারের জন্য আদেশ দেন, তাদের দূতের পণ্যদ্রব্য বাজেয়াপ্ত করলেন এবং তাদেরকে আবার কখনও কায়রো ভ্রমণে নিষেধ করলেন।
আধুনিক
ইওম কিপপুর যুদ্ধের জন্য বাংলাদেশ মিশরে মেডিকেল দল ও সরবরাহ প্রেরণ করেছিল। ১৯৭৪ সালে রাষ্ট্রপতি আনোয়ার সাদাতের নেতৃত্বে মিশর ৪৪ টি ট্যাঙ্ক দান করেছিলেন যা শেখ মুজিবুর রহমানের নেতৃত্বে ছিল। ১৯৭১ সালে বাংলাদেশ স্বাধীন দেশ হওয়ার পরে বাংলাদেশ সেনাবাহিনীর প্রাপ্ত প্রথম অস্ত্রই ছিলো এগুলো। এই একই ট্যাঙ্কগুলি শেখ মুজিবুর রহমানের হত্যাকাণ্ডে ব্যবহৃত হয়েছিল। বাংলাদেশ ও মিশর উভয়ই ইসলামিক সহযোগিতা সংস্থা এবং ইসলামিক সামরিক জোটের সদস্য।
অর্থনৈতিক সম্পর্ক
মিশর ও বাংলাদেশ উভয়ই উন্নয়নশীল-৮ এর সদস্য। তৈরি পোশাক শিল্পের জন্য বাংলাদেশ মিশর থেকে তুলা আমদানি করে। ২০০৫ সালে মিশরীয় টেলিযোগযোগ সংস্থা ওরাসকম সেলুলার সংস্থা বাংলালিংকের অধিষ্ঠিত সেবা টেলিকম অধিগ্রহণ করে। মিশরে বাংলাদেশ দূতাবাস অনুযায়ী ২০১৩ সালে মিশরে ১৫ হাজার বাংলাদেশি ছিলেন।
হারুন-অর-রশিদ (পুলিশ কর্মকর্তা)
হারুন-অর-রশিদ হলেন একজন বাংলাদেশী পুলিশ কর্মকর্তা এবং ঢাকা মেট্রোপলিটন পুলিশের (ডিএমপি) গোয়েন্দা শাখার (ডিবি) প্রধান।
জীবনের প্রথমার্ধ
হারুন অর রশীদ কিশোরগঞ্জের মিঠামইন উপজেলার হোসেনপুর গ্রামের এক সম্ভ্রান্ত পরিবারে জন্মগ্রহণ করেন। তাঁর বাবা আবদুল হাসেম ও মা জহুরা খাতুন। ঢাকা বিশ্ববিদ্যালয়ের সমাজবিজ্ঞান বিভাগ থেকে অনার্স, এমএসএস, এলএলবি (জাবি) থেকে শিক্ষাজীবন শেষ করেন হারুন।
কর্মজীবন
হাম্মদ হারুন অর রশীদ ঢাকা বিশ্ববিদ্যালয় থেকে সমাজ বিজ্ঞানে অনার্স ও মাস্টার্স ডিগ্রি লাভ করে ২০তম বিসিএস-এর মাধ্যমে ২০০১ সালে এএসপি হিসেবে পুলিশ বাহিনীতে যোগদান করেন। ২০১৪ সালের ২৪ আগস্ট তিনি গাজীপুর জেলার পুলিশ সুপার হিসেবে যোগদান করেন। ২০১৬ সালে অনুষ্ঠিত পুলিশ সপ্তাহে ভাল কাজের স্বীকৃতিস্বরূপ তিনি বিপিএম পদকে ভূষিত হন। এর পূর্বে তিনি দু’বার পিপিএম পদক লাভ করেন।
১১ মে ২০২২ তারিখে স্বরাষ্ট্র মন্ত্রণালয়ের জননিরাপত্তা বিভাগের উপ-সচিব ধনঞ্জয় কুমার দাসের সই করা এক প্রজ্ঞাপনে হারুন-অর-রশিদকে ডিআইজি পদে পদোন্নতি প্রদান করা হয়। ১২ জুন ২০২২ তারিখে তাকে ঢাকা মেট্রোপলিটন পুলিশের (ডিএমপি) ডিবি প্রধান হিসেবে নিযুক্ত করা হয়। এর আগে হারুন-অর-রশিদ তেজগাঁও বিভাগের উপ-কমিশনার (ডিসি) ও অতিরিক্ত উপ-কমিশনার (এডিসি) হিসেবে কাজ করেছেন ।
বিতর্ক
২০১৬ সালে গাজীপুর সদর, শ্রীপুর ও কাপাসিয়ায় ইউপি নির্বাচনের সময় নির্বাচন কমিশনের নির্দেশনা অনুযায়ী ওই বছরের ২১ এপ্রিল এসপি হারুন অর রশীদকে গাজীপুর থেকে প্রত্যাহার করা হয়। নির্বাচন সম্পন্ন হওয়ার পর প্রত্যাহারের আদেশ তুলে নিয়ে স্বরাষ্ট্র মন্ত্রণালয় তাকে ওই বছর ৩ মে গাজীপুরের পুলিশ সুপার পদে পুনর্বহাল করে।
জাহাজপুর
জাহাজপুর (Jahazpur) ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৪ মিটার (১০৯৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে জাহাজপুর শহরের জনসংখ্যা হল ১৮,৮১৬ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৬% হল ৬ বছর বা তার কম বয়সী।
নাবিক
নদ-নদী, খাল-বিলসহ বিভিন্ন জলাশয়ে নৌকা চালিয়ে যাত্রীদের কাছ থেকে ভাড়া নিয়ে বা কোনো মালামাল নৌপথে পরিবহন করে তার ভাড়া সংগ্রহ করে তার সংসার চালান একজন পেশাদার মাঝি। আবহমান কাল থেকেই নদীসংলগ্ন অঞ্চলের জলপথগুলোতে মানুষকে পারাপারের দায়িত্ব পালন করে আসছেন মাঝিরা। নদীমাতৃক দেশগুলোতে তাই শিল্প-সাহিত্য অঙ্গনে বারবার উঠে এসেছে মাঝি চরিত্রটি। সাহিত্যে মাঝি, হাল ধরে পথ প্রদর্শনকারী হিসেবে সমাদৃত। তবে নদ-নদীর নাব্যতা হারানোর সঙ্গে পাল্লা দিয়েই অনেক মাঝি এই পেশা ছেড়ে অন্য পেশায় চলে যান। ফলে এই পেশার লোকজনের সংখ্যাও কমে আসছে দিন দিন।
সৎপুর কামিল মাদরাসা
সৎপুর কামিল মাদরাসা সিলেট জেলার বিশ্বনাথ থানায় অবস্থিত একটি ঐতিহ্যবাহী কামিল ও অনার্স মাদরাসা। মাদরাসাটি আলিয়া মাদরাসা শিক্ষাক্রমের অধীনে কামিল স্তর পর্যন্ত শিক্ষা প্রদান করে থাকে । ২০১৭ সালে ‘ইসলামি আরবি বিশ্ববিদ্যালয়’ -এর অধীনে ফাযিল পর্যায়ে অনার্স কোর্স চালু করা করা হয়।  প্রতিষ্ঠানটিতে অধ্যয়নরত শিক্ষার্থী সংখ্যা বর্তমানে দেড় হাজারের অধিক। সম্প্রতি ২০১৬ সালে শুরু হওয়া মাদ্রাসাটির ঐতিহ্যবাহী দ্বিতল ভবনটির পুনঃসংস্কার কার্যক্রম সমাপ্ত হয়েছে।
ইতিহাস
মাদরাসার প্রতিষ্ঠাতা "গোলাম হোসাইন" ছিলেন একজন প্রখ্যাত ওলী এবং নিজ অঞ্চলে ইসলামি শিক্ষার এক পুরোধা। কাইমগঞ্জ নিবাসী পীর হামিদ উল্লাহর নিকট তিনি তরিকতের জগতে প্রবেশ করেন । হামিদ উল্লাহর মৃত্যুর পর তিনি আব্দুল লতিফ চৌধুরী ফুলতলীর নিকট বায়াত গ্রহণ করেন ।
গোলাম হোসাইন ১৯৪৫ ইং সালে কামিল পরীক্ষায় কৃতিত্বপূর্ণ ফলাফল অর্জন করে যখন নিজ এলাকায় ফিরেন, এলাকাটি ছিলো শিক্ষার আলো থেকে বঞ্চিত ও কুসংকারাচ্ছন্ন । এতে তার অন্তর ব্যথিত হয়ে উঠলে তিনি শিক্ষা ও দ্বীন প্রচারের উদ্দেশ্যে একটি মাদরাসা স্থাপনে দৃঢ় প্রত্যয়ী হয়ে উঠেন । ১৯৪৮ সালে তিনি নিজ বাড়িতে দুজন শীক্ষার্থীকে নিয়ে পাঠদান কার্যক্রম শুরু করেন। অতঃপর স্বীয় মুর্শিদ কাইমগঞ্জ নিবাসী পীর হামিদ উল্লাহর পরামর্শক্রমে ১৯৫২ সালে তিনি হজ্জে গমন করলেন এবং সেখানে খাবে বা খেয়ালে নবী মুহাম্মাদের দিদারে ধন্য হয়ে মাদরাসা প্রতিষ্ঠার অনুমতি লাভ করেন । হজ্জ থেকে ফিরে এসে তিনি উপমহাদেশের প্রখ্যাত আলিম হরমুজ উল্লাহ শায়দাকে অতিথি করে মাদরাসার প্রথম জলছা করেন এবং আয়োজনটি সফল হয় । এরপর থেকেই মাদরাসার অগ্রযাত্রা শুরু হয়। অতঃপর প্রতিষ্ঠাতার বাড়ি থেকে বাড়ির নিকটবর্তী ঈদগাহে  মাদরাসাটি স্থানান্তরিত হয় । উন্নতির ধারাবাহিকতায় মাদরাসাটি ১৯৫৮ সালে দাখিল, ১৯৬০ সালে আলিম , ১৯৬২ সালে ফাযিল  এবং ১৯৬৫ সালে কামিল হাদিস বিভাগে মাদরাসা শিক্ষা বোর্ড কর্তৃক স্বীকৃতি লাভ করে । তখন পর্যন্ত বৃহত্তর সিলেট অঞ্চলে কামিল স্তরের মাদরাসা ছিলো মাত্র দুটি । মাদরাসার এ স্তর-ভিত্তিক উন্নয়নের জন্য অখন্ড জমির প্রয়োজন হলে তা প্রতিষ্ঠাতা নিজে দান করেন । এছাড়াও স্থানীয় শুভাকাঙ্ক্ষীগণ এগিয়ে আসায় বিক্ষিপ্ত আরও কিছু জমি মাদরাসার আওতাভূক্ত হয় । প্রতিষ্ঠানটি প্রাথমিক স্তর থেকে সর্বোচ্চ কামিল স্তর পর্যন্ত অল্প সময়ে উন্নিত হওয়া ছিল প্রতিষ্ঠাতার এক কারামাত।
"ইয়ে গুলামী বাগ হো – ওর হামিদী গুলযার হো /  ইয়ে লতিফী ফায়েয কা এক – খুশমনা দরবার হো"।
এছাড়াও মাদরাসার উন্নয়নে উল্লেখযোগ্য ভূমিকা রাখেন হরমুজ উল্লাহ শয়দা, প্রতিষ্ঠাতার সহোদর পীর গোলাম হাফিজ, মৌলভী মো.আব্দুল মালিক সুফী ও ইসহাক আহমদ।
সর্বশেষ ২০১৭ সালে মাদরাসাটিতে ইসলামি আরবি বিশ্ববিদ্যালয়ের অধীনে "আল-হাদিস এন্ড ইসলামিক স্টাডিজ" বিষয়ে অনার্স কোর্স চালু হয়।
জন শাটার
জন শাটার (John Shuter; জন্ম: ৯ ফেব্রুয়ারি, ১৮৫৫ - মৃত্যু: ৫ জুলাই, ১৯২০) সারের থর্নটন হিদ এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৮ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
সৎপুর কামিল মাদরাসা
অবস্থান
মাদরাসাটি সিলেট জেলার বিশ্বনাথ উপজেলার অন্তর্ভুক্ত লামাকাজী ইউনিয়নে সৎপুর গ্রামে অবস্থিত । বিশ্বনাথ-লামাকাজী সড়কটি এবং সিলেট-ছাতক রেলওয়ের সৎপুর স্টেশনটি মাদরাসাটির নিকটেই অবস্থিত।
জন শাটার
ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও সারে দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন।
সৎপুর কামিল মাদরাসা
প্রাতিষ্ঠানিক ও অন্যান্য তথ্যাবলি
মাদরাসার মোট জমির পরিমাণ হলো ৪.৩৮ একর । তিনটি একাডেমিক ভবন, একটি প্রশাসনিক ভবন ও একটি ছাত্রাবাস মিলিয়ে মোট ৫টি ভবন ও একটি মাঠ নিয়ে মোট ১.৬৫ একর জমির উপর মাদরাসা ক্যাম্পাসটি দন্ডায়মান।
জন শাটার
প্রথম-শ্রেণীর ক্রিকেট
১৮৭৪ সাল থেকে ১৮৮৮ সাল পর্যন্ত জন শাটারের প্রথম-শ্রেণীর খেলোয়াড়ী জীবন চলমান ছিল। জন শাটার মূলতঃ ব্যাটসম্যান হিসেবে খেলতেন। অফের দিকেই অধিকতর স্বাচ্ছন্দ্যবোধ করতেন।
সৎপুর কামিল মাদরাসা
প্রাতিষ্ঠানিক ও অন্যান্য তথ্যাবলি
তাফসীর, হাদিস , ফিকহ , ইতিহাস , মুক্তিযুদ্ধ , ভাষা , দূর্লভ অভিধান , রেফারেন্স বুক সহ প্রায় ছ’হাজার কিতাবাদি নিয়ে মাদরাসাটির একটি সমৃদ্ধ গ্রন্থাগার রয়েছে । প্রতি বছর জানুয়ারি মাসের শেষ বুধবার বার্ষিক জলছা ও কামিল পাশ শীক্ষার্থীদের পাগড়ী দেয়া হয় । মাদ্রাসাটির “হুসাইনিয়া ছাত্র সংসদ” নামে একটি ছাত্রসংসদ রয়েছে যা শিক্ষার্থীদের মেধা ও মনন বিকাশের জন্য কাজ করে যাচ্ছে ।
জন শাটার
প্রথম-শ্রেণীর ক্রিকেট
সারের থর্নটন হিদে জন্মগ্রহণকারী জন শাটার কাঠ ব্যবসায়ী লিওয়ার্ড শাটার ও ক্যারোলিন দম্পতির সন্তান ছিলেন। উইনচেস্টার কলেজে অধ্যয়ন করেন তিনি। এ সময়েই ১৮৭১ থেকে ১৮৭৩ সাল পর্যন্ত প্রথম একাদশে খেলতেন। জন্মগতভাবে সারে এলাকার হলেও বেক্সলিতে ক্লাব ক্রিকেটে অংশ নিতেন। এক পর্যায়ে কেন্ট দলের পক্ষে আবাসকালীন খেলার যোগ্যতা লাভ করেন। ১৮৭৪ সালে একটি খেলায় অংশ নেন। এরপর কেন্ট দলের বাইরে অবস্থান করতে হয়।
সৎপুর কামিল মাদরাসা
প্রাতিষ্ঠানিক ও অন্যান্য তথ্যাবলি
এছাড়াও ক্ষুদে শিক্ষার্থীদের মান-সম্মত শিক্ষা নিশ্চিত করতে "আল-হুসাইন একাডেমি" নামে মাদরাসার একটি সহযোগী প্রতিষ্ঠান রয়েছে ।
জন শাটার
প্রথম-শ্রেণীর ক্রিকেট
১৮৭৭ সালে নিজ কাউন্টিতে প্রথম খেলেন। ঐ বছর তিনটি খেলায় অংশ নেন। ১৮৭৮ সালে সম্মুখসারিতে ব্যাটিং করার ন্যায় সময়োচিত সিদ্ধান্ত নেন। নিজের জাত চেনান এবং কাউন্টি দলের শীর্ষসারির ব্যাটসম্যানের মর্যাদা পান। তৎকালে হোভে খসড়া পিচে সাসেক্স দলের বিপক্ষে সেঞ্চুরি করার গৌরব অর্জন করেন।
সৎপুর কামিল মাদরাসা
প্রাতিষ্ঠানিক ও অন্যান্য তথ্যাবলি
মাদরাসার প্রাক্তন ছাত্রদের মাঝে অন্যতম হলেন ইরশাদ হোসাইন গোয়াহরী, মুবাশ্বির আলী প্রতাপপুরী, আরশদ আলী প্রতাপপুরী, আব্দুস সালাম তেলিকুনী, আব্দুল হাই ছাতকী, রইছুদ্দীন হামজাপুরী এবং শফিকুর রহমান পাখিছিরী।
জন শাটার
অধিনায়কত্ব লাভ
১৮৮৭ সালে সারে দলকে প্রথমবারের মতো নেতৃত্ব দেন। পরবর্তী পাঁচ বছরে সন্দেহাতীতভাবে সারে দল স্বর্ণালী সময়ে অতিবাহিত করেছিল। ১৮৮৮ সালে ল্যাঙ্কাশায়ার ও নটিংহ্যামশায়ারের সাথে যৌথভাবে শিরোপা লাভ করে তার দল। এরপর, ১৮৯০ থেকে ১৮৯২ সাল পর্যন্ত একাধারে শিরোপা বিজয় করে সারে ক্লাব। শেষ বছরে অধিনায়কের দায়িত্বে থেকে ব্যাট হাতে নিয়ে দূর্দান্ত খেলেন। ১৮৭৩ সালে ৫২ রানের সুন্দর ইনিংস খেললেও কেবলমাত্র ১৮৭১ সালেই বিজয়ী দলে ছিলেন।
১৮৯০ সালে আনুষ্ঠানিকভাবে কাউন্টি চ্যাম্পিয়নশীপ প্রবর্তনকালে শিরোপা জয়ী সারে দলের অধিনায়কের দায়িত্বে ছিলেন। শীর্ষ পর্যায়ের কাউন্টি দলরূপে আবির্ভূত হতে লোহম্যানের বোলিংয়ের উপর অনেকাংশেই নির্ভরশীল ছিল। ১৮৮৫ থেকে ১৮৯১ সাল পর্যন্ত একাধারে সাত বছর প্রথম-শ্রেণীর ক্রিকেটে শীর্ষ উইকেট শিকারি ছিলেন লোহম্যান। এছাড়াও, ঐ সময়ে দলে জন শার্প ও উইলিয়াম লকউডের ন্যায় তারকা বোলার দলকে প্রয়োজনীয় সহায়তা করেছিলেন।
১৮৮৬ সালে অস্ট্রেলীয় একাদশের বিপক্ষে দ্বৈত জয়ে নটসের সাথে সারে দলও যুক্ত হয়। ১৮৮৭ সালে পূর্ণ শক্তিধর দলে পরিণত হয় ও ১৮৬৪ সালের পর প্রথমবারের মতো শীর্ষস্থানে পৌঁছে তার দল। পাশাপাশি ডব্লিউ ডব্লিউ রিডের ব্যাটিংও দলের সাফল্যকে স্ফীত করে তোলে।
১৮৯০ সালে একবারই পঞ্চাশোর্ধ্ব ইনিংস খেলেছিলেন। তখনই স্পষ্ট হয়ে যায় যে, তিনি তার সেরা সময়গুলো ফেলে এসেছেন। তাসত্ত্বেও, সারে দলের অধিনায়ক হিসেবে ১৮৯৩ সাল পর্যন্ত দায়িত্ব পালন করেছিলেন তিনি। ববি অ্যাবল ও অন্যান্য শীর্ষসারির ব্যাটসম্যানের ব্যর্থতায় নয়টি কাউন্টি দলের মধ্যে প্রথম থেকে ষষ্ঠ স্থানে দল চলে গেলে তিনি দায়িত্ব পালন থেকে সড়ে আসেন। ঐ মৌসুমে ৪৪ রানের বেশি কোন ইনিংসে করতে পারেননি। এছাড়াও ব্যবসায়িক দায়বদ্ধতার কারণে অধিনায়কের দায়িত্ব থেকে দূরে সরে আসতে বাধ্য হন। ১৮৯৩ সালের পর দল দূর্বলতর হতে থাকলেও অস্ট্রেলীয়দের বিপক্ষে উভয় খেলাতেই জয় পায়। তার পরিবর্তে কে. জে. কী স্থলাভিষিক্ত হন ও নতুন নেতৃত্ব গুণে ১৮৯৪, ১৮৯৫ ও ১৮৯৯ সালে দলকে চ্যাম্পিয়নশীপের শিরোপা এনে দেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন। ১৩ আগস্ট, ১৮৮৮ তারিখে ওভালে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর আর কোন টেস্টে অংশগ্রহণ করেননি তিনি। নিজ শহরে এটিই তার একমাত্র টেস্টে অংশগ্রহণ ছিল।
খেলোয়াড়ী জীবনের শেষদিকে কিছুটা মেলে ধরার চেষ্টা চালান। ওভালে সফররত অস্ট্রেলীয় একাদশের ফ্রেড স্পফোর্থের বিপক্ষে ৩৯ রানের ইনিংস খেলেন। সফরকারী দল থেকেও তার ব্যাটিংয়ের উচ্ছ্বসিত প্রশংসা করা হয় ও ইংল্যান্ডের সেরা ব্যাটসম্যানের স্বীকৃতি দেয়া হয়। এরপর ১৯০৯ সালে চুয়ান্ন বছর বয়সে সারের সদস্যরূপে অক্সফোর্ড বিশ্ববিদ্যালয়ের বিপক্ষে প্রথম-শ্রেণীর খেলায় অংশ নেন। ঐ দলে বিল হিচের সাথে তার বয়সের পার্থক্য ছিল একত্রিশ বছর।
অবসর
ক্রিকেট খেলা থেকে অবসর গ্রহণের দীর্ঘদিন পর ১৯১২ সালের ত্রি-দেশীয় প্রতিযোগিতাকে ঘিরে টেস্টে দল নির্বাচকমণ্ডলীর সদস্যরূপে মনোনীত হন। ১৯১৯ সালে সারে দলের সম্পাদকের দায়িত্ব পালন করলেও তা স্বল্পকালীন ছিল। ১৯২০ সালে দেহাবসানের পূর্ব-পর্যন্ত এ দায়িত্বে ছিলেন।
৫ জুলাই, ১৯২০ তারিখে ৬৫ বছর বয়সে লন্ডনের ব্ল্যাকহিদ এলাকায় নিজগৃহে মস্তিষ্কের রক্তক্ষরণে জন শাটারের দেহাবসান ঘটে। মৃত্যুর পূর্ববর্তী শুক্রবার সুস্থদেহে ওভালে এসেছিলেন। আমৃত্যু সারের ক্রিকেটের সাথে নৈকট্যপূর্ণ সম্পর্ক বজায় রেখেছিলেন।
খেলার ধরন
১৮৯০ সালে লর্ডসে এমসিসি ও অস্ট্রেলীয় একাদশের খেলায় দূর্দান্ত ক্রীড়াশৈলী প্রদর্শন করেন। এমসিসি দলের এক পর্যায়ে মাত্র ১১১ রানের জয়ের লক্ষ্যমাত্রায় সময়ের বিষয়টি মুখ্য ভূমিকা পালন করে। পঁচাশি মিনিট বাকী থাকাবস্থায় ডব্লিউ. জি. গ্রেস, জন শাটারকে নিয়ে মাঠে নামেন। চার্লস টার্নার ও জে. জে. ফেরিসের বোলিং আক্রমণ রুখে দিয়ে পনেরো মিনিটেই ৩২ রান তুলেন। এক ঘণ্টায় খেলা শেষ হয়ে যায় ও এমসিসি সাত উইকেটে জয়লাভ করে। সর্বমোট নয়বার জেন্টলম্যান বনাম প্লেয়ার্সের খেলায় অংশ নিয়েছিলেন।
দক্ষিণায়নের দিন
দক্ষিণায়নের দিন প্রখ্যাত বাংলাদেশী ঔপন্যাসিক শওকত আলী রচিত একটি সমকালীন উপন্যাস। উপন্যাসটি ১৯৮৫ সালে প্রকশিত হয়। ৩২০ পৃষ্ঠার এই বইটিতে একটি মধ্যবিত্ত পরিবারের উত্থান, পতন, সংগ্রাম, ভালোবাসার সমন্বয়ে বহুস্তর জীবনের পূর্ণ রূপ তুলে ধরা হয়েছে। শওকত আলীর দক্ষিণায়নের দিন, কুলায় কালস্রোত এবং পূর্বরাত্রি পূর্বদিন উপন্যাস তিনটি যথাক্রমে ১৯৭৬, ১৯৭৭, এবং ১৯৭৮ সালে সাপ্তাহিক বিচিত্রার ঈদ সংখ্যায় প্রকাশিত হয়। তিনটি উপন্যাসেই পাত্র পাত্রী একই হওয়ায় প্রকাশক ১৯৮৫ সালে এই ত্রয়ী উপন্যাসকে একত্রে দক্ষিণায়নের দিন নামে প্রকাশ করেন।
নাটক
দক্ষিণায়নের দিন উপন্যাস অবলম্বনে দক্ষিণায়নের দিন নামক ধারাবাহিক নাটকটির চিত্রনাট্য লিখেছেন ও পরিচালনা করেছেন সাজ্জাদ সুমন। এতে অভিনয় করেছেন হুমায়ুন ফরীদি, শহীদুজ্জামান সেলিম, সুমাইয়া শিমু, আরমান পারভেজ মুরাদ, মৌসুমী বিশ্বাস প্রমুখ। নাটকটি এনটিভিতে প্রচারিত হত।
ধারা ইউনিয়ন
ধারা ইউনয়ন বাংলাদেশের ময়মনসিংহ জেলার হালুয়াঘাট উপজেলার একটি ইউনিয়ন।
আয়তন
ধারা ইউনিয়নের আয়তন ৮,৮৪৮ একর (৩৫.৮১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী ধারা ইউনিয়নের মোট জনসংখ্যা ৩৪,১২১ জন। এর মধ্যে পুরুষ ১৭,২৬৫ জন এবং মহিলা ১৬,৮৫৬ জন। মোট পরিবার ৬,৮১০টি।
অবস্থান ও সীমানা
হালুয়াঘাট উপজেলার দক্ষিণাংশে ধারা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩ কিলোমিটার। এ ইউনিয়নের উত্তরে হালুয়াঘাট ইউনিয়ন, জুগলি ইউনিয়ন,; পশ্চিমে ধুরাইল ইউনিয়ন; দক্ষিণে আমতৈল ইউনিয়ন ও কৈচাপুর ইউনিয়ন এবং পূর্বে স্বদেশী ইউনিয়ন ও নড়াইল ইউনিয়ন অবস্থিত।
প্রশাসনিক কাঠামো
ধারা ইউনিয়ন হালুয়াঘাট উপজেলার আওতাধীন ০৯নং ইউনিয়ন পরিষদ। এ ইউনিয়নের প্রশাসনিক কার্যক্রম হালুয়াঘাট থানার আওতাধীন। বাংলাদেশের জাতীয় সংসদের ৩০০টি নির্বাচনী এলাকার একটি। এটি জাতীয় সংসদের ১৪৬নং আসন। । এটি ৫টি মৌজায় বিভক্ত।
শিক্ষা ব্যবস্থা
২০১১ সালের আদমশুমারি অনুযায়ী ফরদাবাদ ইউনিয়নের সাক্ষরতার হার ৪০.৮%।
শিক্ষা প্রতিষ্ঠান
টিকুরিয়া সরকারি প্রাথমিক বিদ‍্যালয় নুরূল হূদা কওমি মহিলা মাদরাসা
যোগাযোগ ব্যবস্থা
পাকা রাস্তা ১০ কি: মি, কাঁচা রাস্তা ৩০ কি: মি:। প্রধান যোগাযোগ ব্যবস্থা অটো রিক্সা, সিএনজি চালিত যানবাহন ,।
হাট-বাজার
ধারা বাজার হচ্ছে এই ইউনিয়ন এর প্রধান হাট এবং আশেপাশের ইউনিয়নের লোকজন এই বাজারে কেনা বেচা করতে আসে। এই বাজারে একটি বিশাল পশুর হাট রয়েছে।
আঠা (সুগন্ধ দ্রব্য)
থাম্ব|একটি আঠালো লাঠি আঠা হচ্ছে বাষ্প চাপ সমান করতে এবং সুগন্ধি তেলের কাঁচামালের অস্থিরতা, তৎরতা বাড়াতে ব্যবহৃত হয়।
প্রাকৃতিক আঠা রেসিনয়েড (হয় বেনজয়েন, ল্যাবডানাম, গন্ধরস, লোবান, স্টোরেক্স, টলু বালসাম) ও পশু পণ্য ( অম্বরগ্রিস, ক্যাসটোরিয়াম, কস্তুরী এবং সিভেট )। কৃত্রিম আঠা কম উদ্বায়ী (ডাইফিনাইলমিথেন, সাইক্লোপেন্টাডিসেনোলাইড, এমব্রোক্সাইড, বেনজাইল স্যালিসাইলেট) এবং কার্যত গন্ধহীন দ্রাবক, খুব কম বাষ্প চাপে (বেনজাইল বেনজয়েট, ডাইইথাইল থ্যালেট, ট্রাইইথাইল সাইট্রেট)।
আশুতোষ কলেজ
থাম্ব|স্যর আশুতোষ মুখোপাধ্যায় আশুতোষ কলেজ হল দক্ষিণ কলকাতার যতীন দাস পার্ক মেট্রো স্টেশনের ২ নম্বর ফটকের একেবারে লাগোয়া অবস্থিত কলকাতা বিশ্ববিদ্যালয় অনুমোদিত একটি কলেজ। ১৯১৬ খ্রিস্টাব্দে সাউথ সুবার্বন কলেজ নামে শিক্ষাবিদ স্যর আশুতোষ মুখোপাধ্যায়ের কর্মাধ্যক্ষতায় এই কলেজ প্রতিষ্ঠিত হয়, সেই সময়কালে তিনি কলকাতা বিশ্ববিদ্যালয়ের উপাচার্য ছিলেন।  ১৯২৪ খ্রিস্টাব্দে স্যর আশুতোষ মুখোপাধ্যায়ের জীবনাবসানের পর কলেজটির পুনর্নামকরণ করা হয় আশুতোষ কলেজ।  ড. দীপক কুমার কর হলেন কলেজের বর্তমান অধ্যক্ষ। এই কলেজ কলকাতা বিশ্ববিদ্যালয়ের অনুমোদিত।
জাতীয় মূল্যায়ন ও প্রত্যয়ন পরিষদ ২০০২ খ্রিস্টাব্দে আশুতোষ কলেজকে পশ্চিমবঙ্গের প্রথম স্বীকৃতিদান করে; ২০১৬ খ্রিস্টাব্দে অর্জিত সিজিপিএ স্কোর ৩.২২ পয়েন্টের সঙ্গে একটা 'এ' গ্রেড দেওয়া হয়েছিল, পশ্চিমবঙ্গের চারটি অনুমোদিত শীর্ষ কলেজের মধ্যে এই কলেজের অবস্থান সুরক্ষিত করতে ব্যাপারটা সহায়ক হয়েছিল।
২০১৫ খ্রিস্টাব্দের ১ এপ্রিল আশুতোষ কলেজের শতবার্ষিকী ভবনের উদ্বোধন করেছিলেন ভারতের ভূতপূর্ব রাষ্ট্রপতি প্রণব মুখোপাধ্যায় ।
আশুতোষ কলেজ হল কলকাতার দ্বাদশ কলেজ যেখানে কলেজের নিজস্ব ব্যবহারের জন্যে প্রথমে ২০ কিলোওয়াট বিদ্যুৎ উৎপাদনকল্পে ছাদ সোলার প্ল্যান্ট সংস্থাপন করেছিল।
ইতিহাস
১৯৩৫ খ্রিস্টাব্দে এই কলেজ তার বর্তমান ঠিকানায় স্থানান্তরিত হয়েছিল। বর্তমান কলেজ ভবনের চল্লিশ হাজার বর্গফুট পরিসর আছে এবং শ্রেণিকক্ষ রয়েছে পঞ্চাশটারও বেশি যেখানে প্রায় ৪০০০ শিক্ষার্থীর জায়গা হয়। প্রাক-স্নাতক স্তরে সাম্মানিক / মেজর / বৃত্তিমূলক সমেত আটাশটি বিষয়ে শিক্ষা দেওয়া হয়।
আশুতোষ কলেজে ২০০২ খ্রিস্টাব্দে পরিবেশ বিজ্ঞানের এক স্নাতকোত্তর পাঠক্রম শুরু করা হয়েছিল। ২০০৯ থেকে ২০১৪ খ্রিস্টাব্দের সময়কালে ফলিত ভূতত্ত্ব, বাংলা, কম্পিউটার বিজ্ঞান, তথ্য বিজ্ঞান, ভূবিজ্ঞান, প্রাণিবিজ্ঞান বিষয়সমূহে স্নাতকোত্তর পাঠক্রম প্রবর্তন করা হয়েছিল। ২০১৩ খ্রিস্টাব্দে হাসপাতালের বর্জ্য নিষ্কাশন ব্যবস্থাপনা, শিল্প রসায়ন এবং ভ্রমণ ও পর্যটন বিষয়ে অ্যাড-অন পাঠক্রম চালু করা হয়েছিল।
২০১২ খ্রিস্টাব্দে আশুতোষ কলেজকে সেরা কলেজ বাছাইয়ের ক্ষেত্রে অসামান্য কৃতিত্ব এবং অবদানের জন্যে বছরের সেরা মাদার টেরেসা আন্তর্জাতিক পুরস্কার প্রদান করা হয়েছিল।
২০১৪ খ্রিস্টাব্দে আশুতোষ কলেজ কর্তৃক চালু করা পর্যটন, শিল্প রসায়ন এবং হাসপাতালের বর্জ্য নিষ্কাশন ব্যবস্থাপনার জন্য বিনামূল্যে অ্যাড-অন পাঠক্রম বিশ্ববিদ্যালয় মঞ্জুরি কমিশন অনুমোদন করেছিল।
পছন্দের কলেজ
আশুতোষ কলেজের উদারনৈতিক কলা ও বিজ্ঞানের বিষয়সমূহের জন্যে কলকাতা এবং ব্যাপকভাবে রাজ্যের অনেক শিক্ষার্থীর কাছেই এটা বাছাই করা এক শিক্ষাপ্রতিষ্ঠান। যখন শহরের বেশ কয়েকজন প্রবীণ শিক্ষা অনুষদ কলেজের ইংরেজি, বাংলা, ইতিহাস ও পরিসংখ্যান বিভাগে পাঠদান করেন, সাম্প্রতিক বছরগুলোতে বিজ্ঞান বিভাগের পরীক্ষাগারের পরিকাঠামোগত উন্নতির দিকে নজর দেওয়া হয়েছে। ভূবিজ্ঞান,পদার্থবিজ্ঞান, প্রাণিবিজ্ঞান এবং অণুজীব বিজ্ঞান বিভাগগুলোতে বিশেষ নজর দেওয়া হয়েছে প্রাক-স্নাতক শিক্ষার্থীদের জন্যে। গণ যোগাযোগ বিভাগ এবং যোগাযোগমূলক ইংরেজি বিভাগেও প্রয়োগকৌশল বৃদ্ধি করতে দেখা যাচ্ছে। <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (September 2018)">উদ্ধৃতি প্রয়োজন  ] যাই হোক, এই অবস্থায় কলেজে শিক্ষার্থীর সঙ্গে শিক্ষকের অনুপাত বেড়ে চলেছে, সেটা সাম্মানিক শ্রেণি কিংবা সাধারণ, যে বিষয়েরই হোক। ২০০৪ খ্রিস্টাব্দে ন্যাক দ্বারা কলেজের ওপর প্রথম সমীক্ষায় এই সমস্যার বিষয়ে আলোকপাত করা হয়েছিল। "আশুতোষ কলেজের মতো শহরের বড়ো বড়ো কলেজে শিক্ষক-শিক্ষার্থী অনুপাতকে আরো অনেক বেশি ভারসাম্যপূর্ণ রাখা জরুরি। শ্রেণিকক্ষের এই বিশাল ভারসাম্যহীনতা থেকে বেরিয়ে আসার একটি উপায় রাজ্যের বিশ্ববিদ্যালয় এবং শিক্ষাবিষয়ক প্রশাসকদের চিন্তা করা প্রয়োজন, না-হলে এটা স্বাভাবিক পঠন-পাঠনের গতিকে কমিয়ে দিতে পারে।"
ন্যাকের স্বীকৃতি
২০১৫ খ্রিস্টাব্দে ন্যাক থেকে 'এ' অথবা 'বি' শ্রেণি প্রাপ্ত কলেজগুলোর প্রত্যেককে পশ্চিমবঙ্গ সরকার ২ কোটি টাকা পর্যন্ত আর্থিক উৎসাহ সহায়তা দিয়েছিল। উচ্চশিক্ষা দপ্তর চেয়েছিল আশুতোষ কলেজের মতো শিক্ষাপ্রতিষ্ঠান তাদের প্রমাণিত শিক্ষা বিষয়ক ট্র্যাক রেকর্ডসহ ন্যাক ক্রমতালিকা পুনর্নবীকরণ করুক। কিন্তু আশুতোষ কলেজসহ অনেক কলেজ এই প্রক্রিয়ায় সামিল হতে চায়নি, কেননা, সেই সময় অধ্যক্ষ বলেছিলেন, 'আসল কোনো সুবিধা ছাড়াই দীর্ঘকালীন তোলা এবং তহবিল খরচ হয়'।  প্রারম্ভিক মূল্যায়নের পিছনে ২০০২ খ্রিস্টাব্দে এই কলেজের ক্রমতালিকা ছিল সি++, ক্রমতালিকার মেয়াদ শেষ হয়ে গেলেও ২০০৭ খ্রিস্টাব্দে আর আবেদন করেনি। এই কলেজ তার পর থেকে শংসাপত্রের জন্য আবেদন করেছিল এবং বর্তমানে ন্যাক দ্বারা একটি ক্রমতালিকায় 'এ' স্থানে রয়েছে।
সু্যোগ-সুবিধা
কলেজে উৎপাত বিরোধী উদ্যোগের অংশ হিসেবে উৎপাতের শিকার এবং একই সঙ্গে সম্ভাব্য আগ্রাসনকারী উভয়কে পরামর্শ দানের জন্যে কলেজে একটি আলাদা পরামর্শদানকারী সেল আছে।
কলেজের সবকটি বিভাগের নিজস্ব গ্রন্থাগার আছে এবং বিজ্ঞান বিভাগগুলোর জন্য সংগঠিত পরীক্ষাগার বর্তমান।
সংবাদ শিরোনামে
১৯৯৬ খ্রিস্টাব্দে ছাত্রীদের নম্রভাবে পোশাক পরতে বলার পর তৎকালীন অধ্যক্ষ শুভঙ্কর চক্রবর্তির বিরুদ্ধে নৈতিক বলপ্রয়োগের অভিযোগ উঠেছিল।
২০১৫ খ্রিস্টাব্দের পুরোনো কলেজে বসানো স্যানিটারি প্যাড বণ্টনকারীদের মেশিন ২০১৮ খ্রিস্টাব্দের গোড়ায় দেখা যায় কাজ করছেনা। কলেজের বারান্দা এবং অঙ্গনের অন্যান্য প্রকাশ্য স্থানে রাখা মেশিনগুলো সম্পর্কে অনেক ছাত্রী জানতেন না যখন কিনা অন্যেরা মেশিনগুলো ব্যবহার করতে আত্মসচেতন ছিলেন। যাই হোক, কলেজ স্যানিটারি প্যাড সম্পর্কে অভিযোগ করেছে, প্যাডগুলো এতই নিম্নমানের ছিল যে, ছাত্রীরা এগুলো পরিত্যাগ করেছে। এছাড়াও তারা বলেছিল যে, রাজ্য সরকার দ্বারা যোগাযোগ করা মেশিনগুলো বসানো ও চালনা কিংবা  বিক্রির পর সেবা অনিশ্চিত এবং খারাপ ছিল।